Blaze7451/Wiki-th-20250601 huggingface dataset:
ชัยวุฒิ ธนาคมานุสรณ์

ชัยวุฒิ ธนาคมานุสรณ์ (เกิด 2 พฤศจิกายน พ.ศ. 2514) โอ๋ เป็นนักการเมืองชาวไทย รองหัวหน้าพรรคพลังประชารัฐ อดีตรัฐมนตรีว่าการกระทรวงดิจิทัลเพื่อเศรษฐกิจและสังคม ในรัฐบาล พลเอก ประยุทธ์ จันทร์โอชา อดีตสมาชิกสภาผู้แทนราษฎรแบบบัญชีรายชื่อ อดีตสมาชิกวุฒิสภาจังหวัดสิงห์บุรี อดีตสมาชิกสภาผู้แทนราษฎรจังหวัดสิงห์บุรี

**ประวัติ**
ชัยวุฒิ ธนาคมานุสรณ์ เกิดวันที่ 2 พฤศจิกายน พ.ศ. 2514 ที่ตำบลบางพุทรา อำเภอเมือง จังหวัดสิงห์บุรี เป็นบุตรนายสมศักดิ์  และนางภรณี และเป็นพี่ชายของ โชติวุฒิ ธนาคมานุสรณ์
ชัยวุฒิ จบการศึกษาระดับมัธยมศึกษาจาก โรงเรียนกรุงเทพคริสเตียนวิทยาลัยและโรงเรียนเตรียมอุดมศึกษา ปริญญาตรี วิศวกรรมศาสตรบัณฑิต สาขาวิชาวิศวกรรมอุตสาหการ จุฬาลงกรณ์มหาวิทยาลัย ปริญญาโท วิศวกรรมศาสตรมหาบัณฑิต สาขาวิชาวิศวกรรมอุตสาหการ มหาวิทยาลัยเซาเทิร์นแคลิฟอร์เนีย สหรัฐอเมริกา และปริญญาโท ศิลปศาสตรมหาบัณฑิต สาขาวิชาเศรษฐศาสตร์ จุฬาลงกรณ์มหาวิทยาลัย
ชัยวุฒิ เคยสมรสกับ นางสาวกานต์กนิษฐ์ แห้วสันตติ สมาชิกพรรคเพื่อไทยและสมาชิกสภาผู้แทนราษฎรกรุงเทพมหานคร 1 สมัย มีบุตร-ธิดา 3 คน

**การทำงาน **
ชัยวุฒิเคยเป็นอาจารย์ประจำคณะบริหารธุรกิจ มหาวิทยาลัยรังสิต เคยทำงานอยู่ที่ธนาคารกสิกรไทย เคยทำงานในตำแหน่งวิศวกรบริษัท กัลฟ์ เจพี จำกัด และเคยดำรงตำแหน่งผู้อำนวยการบริหารฝ่ายชุมชนสัมพันธ์ กลุ่มบริษัท กัลฟ์ เอ็นเนอร์จี ดีเวลลอปเมนท์

**งานการเมือง**
ชัยวุฒิ ธนาคมานุสรณ์ เข้าสู่งานการเมืองโดยเป็นสมาชิกสภาผู้แทนราษฎร จังหวัดสิงห์บุรี ในการเลือกตั้ง พ.ศ. 2544 สังกัดพรรคประชาธิปัตย์และได้รับแต่งตั้งเป็นกรรมาธิการการเงินการคลัง สภาผู้แทนราษฎร ต่อมาในปี พ.ศ. 2547 ได้ลาออกจากพรรคประชาธิปัตย์ ย้ายมาสังกัดพรรคชาติไทย และในการเลือกตั้ง พ.ศ. 2550 ได้ลงสมัครสมาชิกสภาผู้แทนราษฎร เขตเลือกตั้งที่ 1 จังหวัดสิงห์บุรี สังกัดพรรคชาติไทย และชนะการเลือกตั้ง
ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งถูกยุบในคดียุบพรรคการเมือง พ.ศ. 2551
ในปี พ.ศ. 2557 หลังจากสิ้นสุดการตัดสิทธิทางการเมือง ก็ได้รับเลือกให้เป็นสมาชิกวุฒิสภา จังหวัดสิงห์บุรี ในการเลือกตั้งสมาชิกวุฒิสภาไทยเป็นการทั่วไป พ.ศ. 2557
ในปี พ.ศ. 2561 ชัยวุฒิได้ย้ายเข้ามาสังกัดพรรคพลังประชารัฐ พร้อมกับรับตำแหน่งกรรมการบริหารพรรค และได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ พรรคพลังประชารัฐ เมื่อวันที่ 24 มีนาคม พ.ศ. 2562
ในปี พ.ศ. 2564 ได้รับการแต่งตั้งให้เป็นรัฐมนตรีว่าการกระทรวงดิจิทัลเพื่อเศรษฐกิจและสังคม เมื่อวันที่ 22 มีนาคม พ.ศ. 2564

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองสิงห์บุรี
หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงดิจิทัลเพื่อเศรษฐกิจและสังคมไทย
หมวดหมู่:สมาชิกสภาผู้แทนราษฎรจังหวัดสิงห์บุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดสิงห์บุรี
หมวดหมู่:นักการเมืองพรรคประชาธิปัตย์
หมวดหมู่:พรรคชาติไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยรังสิต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ทฤษฎีวัตถุนิยมวิภาษ

ทฤษฎีวัตถุนิยมวิภาษ (dialectical materialism) เป็นทฤษฎีที่ถูกคิดค้นรวบรวมขึ้นให้สมบูรณ์โดยผู้แผยแพร่ลัทธิคอมมิวนิสต์คนแรก หรือที่รู้จักกันในนามของ คาร์ล มาร์ก ตัวทฤษฎีนี้ เกิดจากการผสานหลักคิดของนักคิดและนักจิตวิทยาผู้มีชื่อเสียงหลายคนในอดีต เช่น อดัม สมิธ บิดาแห่งเศรษฐศาสตร์โลก ซิกมัน ฟรอย และคนอื่น ๆ ไม่เว้นแม้แต่ปราชญ์แห่งยุคสมัยก่อนประวัติศาสตร์อย่างอริสโตเติล หรือ โสกราตีส
ลักษณะของทฤษฎีเป็นการ 'มุ่งเน้นหาสัจจะจากความเป็นจริงและลงมือพัฒนา' ซึ่งความเป็นจริงในที่นี้หมายถึงความเที่ยงแท้ในเรื่องใด ๆ ก็ตามในธรรมชาติ
และการลงมือพัฒนาก็หมายถึงการลงมือพัฒนาตามหลัก 'ความเป็นจริงในเรื่องใด ๆ หรือสภาพใด ๆ' เพื่อเป้าหมายที่ปรารถนา หรือจะกล่าวในทางสังคมนิยมก็คือ ความมั่งคั่งร่วมกัน
การเข้าถึงทฤษฎีนี้มีเพียงการปฏิบัติเท่านั้น เป็นการลงมือปฏิบัติเพื่อศึกษาเรื่องใด ๆ ให้กระจ่างชัดก่อนลงมือกระทำ ทั้งนี้ในการศึกษาควรจะเป็นการลงพื้นที่จริงเพื่อให้ได้รับรู้สภาพที่แท้จริงเท่านั้น

**อ้างอิง**
 For instance, Plekhanov, The development of the monist view of history, (1895)
หมวดหมู่:การเมือง
หมวดหมู่:ปรัชญา
รายชื่อแหล่งมรดกโลกในทวีปยุโรป

แหล่งมรดกโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อแสดงว่าสถานที่นั้นมีความสำคัญทางวัฒนธรรมหรือธรรมชาติ รายชื่อด้านล่างคือรายชื่อแหล่งมรดกที่ตั้งอยู่ในทวีปยุโรป ชื่อทางการเป็นชื่อที่ใช้ในการจดทะเบียนในบัญชีมรดกโลก ชื่อภาษาไทยเป็นชื่อที่แปลชื่อทางการ โดยศูนย์ข้อมูลมรดกโลก กระทรวงวัฒนธรรม ปี คือปีที่ได้รับการขึ้นทะเบียนเป็นมรดกโลก โดยรายชื่อมรดกโลกได้แบ่งตามภูมิภาคดังนี้- รายชื่อแหล่งมรดกโลกในยุโรปเหนือ - รายชื่อแหล่งมรดกโลกในยุโรปใต้ - รายชื่อแหล่งมรดกโลกในยุโรปตะวันออก - รายชื่อแหล่งมรดกโลกในยุโรปตะวันตก

**อ้างอิง**
ยุโรป
หมวดหมู่:ทวีปยุโรป
รายการธงในประเทศไทย

ธงชาติไทย
หน้านี้คือรายชื่อธงต่างๆ ในประเทศไทย

**ธงชาติและธงที่มีความหมายถึงชาติ**

**ธงพระอิสริยยศและธงผู้สำเร็จราชการแทนพระองค์**

**ธงประจำพระองค์**

**ธงในตำแหน่งราชการ**

**ธงทหาร**

**ธงชัยเฉลิมพล***
 หมายเหตุ- ธงเหล่านี้มีขอบธงด้านที่ติดกับคันธงเป็นสีแดงเข้ม และมีเกลียวเชือกสีแดงสลับน้ำเงิน- ธงชัยประจำหน่วยตำรวจ เป็นธงที่พระบาทสมเด็จพระเจ้าอยู่หัวภูมิพลอดุลยเดช บรมนาถบพิตร ได้พระราชทานแก่หน่วยตำรวจต่างๆ 13 หน่วย  โดยได้เสด็จพระราชดำเนินไปในการพระราชพิธีตรึงหมุดธงชัยฯ ในพระอุโบสถวัดพระศรีรัตนศาสดารามด้วยพระองค์เอง  มีลักษณะของธงและส่วนประกอบต่างๆของธงเช่นเดียวกับธงชัยเฉลิมพลของทหาร แต่ไม่ได้บัญญัติไว้ในกฎหมาย พ.ร.บ.ธง พ.ศ. 2522

**ธงในราชการทหารเรือ**

**ธงในราชการทหารอากาศ**

**ธงประจำกองทัพ**

**ธงแสดงตำแหน่ง**

**ธงตำรวจ**

**ธงศาสนา**

**ธงในอดีต**

**ธงชาติ**

**ธงราชการทหาร**

**ธงชัยเฉลิมพล**

**ธงในตำแหน่งราชการ**

**ดูเพิ่ม**
 รายชื่อธงในกองทัพไทย- ธงชัยประจำหน่วยตำรวจ- ธงประจำจังหวัดของไทย

**อ้างอิง**

**แหล่งข้อมูลอื่น**
 title=ธงชาติไทย
 รัฐบาล-  คู่มือข้อปฏิบัติเกี่ยวกับธงชาติ date=2012-11-14  - สำนักงานเสริมสร้างเอกลักษณ์ของชาติ สำนักงานปลัดสำนักนายกรัฐมนตรี-  ธงชาติไทย date=2007-09-26  - สำนักงานคณะกรรมการวัฒนธรรมแห่งชาติ กระทรวงวัฒนธรรม-  ธงในองค์พระมหากษัตริย์ (หอมรดกไทย กระทรวงกลาโหม) date=2007-10-12 -  ธงชัยเฉลิมพล (หอมรดกไทย กระทรวงกลาโหม) date=2007-10-12 -  ธงราชนาวีและธงที่ใช้ในกองทัพเรือ date=2007-12-02 -  ธงสำหรับทหารเรือ
 เอกชน-  พระราชบัญญัติธง พ.ศ. 2522 date=2008-02-21 -  พิพิธภัณฑ์ธงสยาม date=2019-05-23 -  พิพิธภัณฑ์ธงชาติไทย (ธงไตรรงค์) date=2019-09-02 -  อธิบายเรื่องธงไทย พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ
หมวดหมู่:ธงในประเทศไทย
ทไทย
จักรกฤษณ์ อำมรัตน์

วสวิศร์ ศตพิพัฒน์ (เกิด 25 ตุลาคม พ.ศ. 2512) ชื่อเล่น ต้น เป็นที่รู้จักในชื่อเดิมว่า จักรกฤษณ์ อำมะรัตน์ เป็นนักแสดงชายชาวไทย มีชื่อเสียงจากการรับบทเป็นตำรวจในละครหลายเรื่อง เช่น เขาวานให้หนูเป็นสายลับ (2534),  ล่า (2537), เลือดเข้าตา (2538) และ โปลิศจับขโมย (2539)

**ประวัติ**
จักรกฤษณ์เป็นบุตรคนแรกจากทั้งหมดสามคนของวิเชียร อำมรัตน์ กับสำอางค์ อุ่นใจ มีน้องสาวสองคน สำเร็จการศึกษาจากวิทยาลัยครูสวนสุนันทา
ผลงานทางด้านภาพยนตร์ ได้แก่ บุญชู 6 โลกนี้สุดสวย น่ารักน่าอยู่ ถ้าหงุ่ย ในปี พ.ศ. 2534, คนแซ่ลี้ ในปี พ.ศ. 2536 คู่กับ บุษกร พรวรรณะศิริเวช ซึ่งได้รับรางวัลดารานำชายยอดเยี่ยมจากสมาพันธ์ภาพยนตร์แห่งชาติด้วย และในปี พ.ศ. 2549, 2550 และ 2551 รับบทพระเจ้านันทบุเรง จากภาพยนตร์ไตรภาคเรื่อง ตำนานสมเด็จพระนเรศวรมหาราช
จักรกฤษณ์สมรสกับสุตา อิสระ แอร์โฮสเตสของการบินไทย ในต้นปี พ.ศ. 2549 หลังคบหากันมา 2 ปี

**ผลงาน**

**ละครโทรทัศน์**

**ละครสั้น**
 2539 ร้อยรสบทละคร ตอน เลขาหน้าใหม่ ช่อง 3- 2539 ร้อยรสบทละคร ตอน สะพานรุ้ง ช่อง 3- 2539 ร้อยรสบทละคร ตอน เลดี้จำแลง ช่อง 3

**มิวสิกวิดีโอ**
เตือนให้จำ ศิลปิน ใหม่ เจริญปุระ (2532)
*บอกกับใจ ศิลปิน ฟอร์เอฟเวอร์ (2533)
*ที่สุดของหัวใจ ศิลปิน เรนโบว์ (2535)
*คิดอะไรอยู่ ศิลปิน อิทธิ พลางกูร (2538)

**ภาพยนตร์**
 บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย (2534) รับบท ทองดี- โก๊ะจ๋าป่านะโก๊ะ (2534)- หอ หึ หึ (2535) รับบบท ผีผู้กอง- อนึ่ง คิดถึงพอสังเขป (2535) รับบท ทองเอก- เจาะเวลาหาโก๊ะ (2535)- แม่ผัว (2536)- คนแซ่ลี้ (2536) รับบท แจ็ค- บุญชู 7 รักเธอคนเดียวตลอดกาลใครอย่าแตะ (2536) รับบท ทองดี- หอบรักมาห่มป่า (2537) รับบท ดนัย- ชื่อชอบชวนหาเรื่อง (2546) (รับเชิญ)- สนิมสร้อย (2546)- ฆ่าโบกปูน (2546)- จอมขมังเวทย์ (2548)- ตำนานสมเด็จพระนเรศวรมหาราช (2550-2558) รับบท พระเจ้านันทบุเรง

**หนังวีซีดี**
 เลือดเด็ก

**โฆษณา**
โค้ก
*นมเปรี้ยวไทยเดนมาร์ค
*นมโชคชัย
*แป้งเย็นเปาโล
*ยาบรรเทาปวดตราครก

**รางวัล**
 รางวัลภาพยนตร์แห่งชาติ สุพรรณหงส์ ครั้งที่ 3 นักแสดงนำชายยอดเยี่ยม  จากเรื่อง คนแซ่ลี้- รางวัลโทรทัศน์ทองคำ ครั้งที่ นักแสดงนำชายดีเด่น  จากละครเรื่อง ท่านชายกำมะลอ- เข้าชิงรางวัลคมชัดลึก อวอร์ด ครั้งที่ 13 สาขานักแสดงสมทบชายยอดเยี่ยม จากละครเรื่อง ข้าบดินทร์

**อ้างอิง**
 00452

**แหล่งข้อมูลอื่น**
 juckkritamarat
หมวดหมู่:บุคคลจากอำเภอสิชล
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
หมวดหมู่:นักแสดงจากจังหวัดนครศรีธรรมราช
หมวดหมู่:ผู้ได้รับรางวัลโทรทัศน์ทองคำ สาขานักแสดงนำชายดีเด่น
มิโดริ (เมือง)

ศาลาว่าการนครมิโดริ
มิโดริ (Midori-shi) เป็นนครในจังหวัดกุมมะ ประเทศญี่ปุ่น ได้รับการจัดตั้งขึ้นเป็นนครเมื่อวันที่ 27 มีนาคม 2006 โดยเป็นการรวมเมืองโอมามะ เมืองคาซากาเกะ และหมู่บ้านอาซูมะเข้าไว้ด้วยกัน นครมิโดริมีพื้นที่รวม 208.23 ตารางกิโลเมตร มีประชากร 53,322 คน มีความหนาแน่นของประชากร 256 คนต่อตารางกิโลเมตร
ชื่อที่ว่า Midori-shi มีความหมายตามตัวอักษรว่า "เมืองสีเขียว"

**แหล่งข้อมูลอื่น**
  เว็บไซต์ทางการ ja
หมวดหมู่:นครในจังหวัดกุมมะ
ทีล แม็คดอล

ทีล แม็คดอห์ล เป็นบุตรชายของ "ทีโอ แม็คดอห์ล" หนึ่งในห้าจอมทัพของจักรวรรดิจันทราแดง หรือ สกาเล็ตมูน และเป็นหัวหน้าของกลุ่มทหารเสรีภาพ หลังจากการตายของ โอเดสซ่า ซิลเวอร์เบอร์ก   ภายหลังเมื่อทหารเสรีภาพได้ล้มล้างจักรวรรดิ์สกาเล็ตมูนแล้ว แม็คดอห์ลก็หายตัวไป ทิ้งตำแหน่งผู้นำของสาธารณรัฐไว้เบื้องหลัง โดยมีผู้ติดตามไปคือ เกรมิโอ้  มีข่าวอย่างไม่เป็นทางการว่าเขามีส่วนพัวพันกับสงครามรวบรวมดูนันด้วย
หมวดหมู่:ตัวละครการ์ตูน
หนังแท้

หนังแท้ (Dermis) เป็นชั้นของผิวหนังที่อยู่ใต้หนังกำพร้า (epidermis) ประกอบด้วยเนื้อเยื่อเกี่ยวพัน (connective tissue) ลดการกระแทกจากแรงดึงต่างๆ หนังแท้ยึดติดกับหนังกำพร้าอย่างแน่นหนาโดยเยื่อฐาน (basement membrane) และมีปลายประสาทมากมายซึ่งรับความรู้สึกเช่นสัมผัสหรือความร้อน ในหนังแท้ยังมีรากขน (hair follicle) , ต่อมเหงื่อ (sweat gland) , ต่อมไขมัน (sebaceous gland) , ต่อมเหงื่อแบบอะโพครายน์ (apocrine sweat glands) , และหลอดเลือด (blood vessel) หลอดเลือดในชั้นหนังแท้มีประโยชน์ในการให้อาหารมาเลี้ยงและขับของเสีย เช่นเดียวกับสตราตัม เบซาเลของหนังกำพร้า

**ภาพอื่นๆ**

**แหล่งข้อมูลอื่น**
  Diagrams at cdc.gov-  Diagram at cdc.gov- 08201oba" Integument: three layers, reticular dermis, papillary dermis "
หมวดหมู่:ตจวิทยา
หมวดหมู่:ระบบผิวหนัง
วงเดือน อินทราวุธ

วงเดือน อินทราวุธ หรือ พ-วงเดือน ยนตรรักษ์ (อ่านว่า พะวงเดือน) ชื่อเล่น น้ำตาล เป็นอดีตนักแสดงหญิงชาวไทย ที่มีผลงานแสดงช่วงสั้นๆ ระหว่าง พ.ศ. 2521–2523 มีผลงานจากภาพยนตร์เรื่อง เมียหลวง (2521), ลูกทาส (2522) และผลงานแสดงละครจำนวนหนึ่ง

**ประวัติ**
วงเดือน อินทราวุธ เกิดเมื่อ พ.ศ. 2498 เป็นบุตรคนสุดท้องของเจ้าดวงเดือน ณ เชียงใหม่ กับนายพิรุณ อินทราวุธ อดีต ส.ส. จังหวัดเชียงใหม่  จบการศึกษาจากโรงเรียนสาธิตมหาวิทยาลัยเชียงใหม่ และ คณะนิติศาสตร์ มหาวิทยาลัยธรรมศาสตร์ และแสดงภาพยนตร์และละครโทรทัศน์อยู่ช่วงหนึ่ง ก่อนเดินทางไปศึกษาต่อปริญญาโทที่ต่างประเทศ  และสมรสกับณัฐ ยนตรรักษ์ นักเปียโนที่มีชื่อเสียง มีบุตร 3 คน ชื่อ พณ (ลูกนัท)  พารณี (ลูกตาล) และ พิณนรี (ลูกจันทร์) 
ในช่วงการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี เมื่อ พ.ศ. 2549 พ-วงเดือน และสามี ร่วมการแสดงบนเวทีโดยขึ้นมาเล่นเปียโน และขับร้องเพลง ที่สนามหลวงและลานพระบรมรูปทรงม้าด้วย และในปี พ.ศ. 2551 ที่พันธมิตรประชาชนเพื่อประชาธิปไตยได้ชุมนุมขับไล่รัฐบาลสมัคร สุนทรเวช ที่เชิงสะพานมัฆวานรังสรรค์  ทั้งคู่ก็ได้กลับมาร่วมร้องและดนตรีบนเวทีอีกหลายครั้ง โดยเฉพาะเพลงหนักแผ่นดิน

**ผลงานภาพยนตร์**
 เมียหลวง (2521)- ลูกทาส (2522) กำกับโดย รพีพร และ กำธร สุวรรณปิยะศิริ นำแสดงโดย สรพงศ์ ชาตรี, นันทนา เงากระจ่าง,สมภพ เบญจาธิกุล, เศรษฐา ศิระฉายา, สมจินต์ ธรรมทัต, ศรินทิพย์ ศิริวรรณ, พิภพ ภู่ภิญโญ, พนม นพพร, เสกสรรค์ ภู่ประดิษฐ์, เทพ โพธิ์งาม, และ ชาลี อินทรวิจิตร


**ละครโทรทัศน์**
 ประชาชนชาวแฟลต (2521) ทางช่อง 3- ค่าของคน (2521) ทางช่อง 5- น้ำเซาะทราย (2522) ทางช่อง 5

**พงศาวลี**

**อ้างอิง**

**แหล่งข้อมูลอื่น**
  คลิปวิดีโอ ณัฐ-พ-วงเดือน ยนตรรักษ์: หนักแผ่นดิน date=2008-06-07 - 01479-  ประวัติ วงเดือน อินทราวุธ จาก thaifilm.comfix-attempted=yes   date=2007-10-25   
หมวดหมู่:นักแสดงจากจังหวัดเชียงใหม่
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:สกุล ณ เชียงใหม่
หมวดหมู่:คริสต์ศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:พันธมิตรประชาชนเพื่อประชาธิปไตย
หมวดหมู่:ศิลปินที่เป็นแนวร่วมกปปส.
หมวดหมู่:บุคคลจากโรงเรียนสาธิตมหาวิทยาลัยเชียงใหม่
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
ดียงช็องต์ปลามงดง

ดียงช็องต์ปลามงดง  (Dion chante Plamondon ,"(เซลีน) ดิออนร้องเพลงของ (ลุก) ปลามงดง") เป็นอัลบั้มภาษาฝรั่งเศสโดยเซลีน ดิออน วางจำหน่ายเมื่อ 4 พฤศจิกายน พ.ศ. 2534 ในประเทศแคนาดา 29 เมษายน 1992 ในฝรั่งเศส ซึ่งในฉบับฝรั่งเศสนี้ได้เปลี่ยนชื่อใหม่ว่า เดโมกีซอน (Des mots qui sonnent, "Words That Sound") เป็นอัลบั้มที่ 16 ของเซลีน ดิออน (เป็นอัลบั้มภาษาฝรั่งเศสที่ 15)

**ข้อมูลอัลบั้ม**
เซลีน ดิออน ร่วมงานก็นักประพันธ์เพลงป๊อปชื่อดังที่ใช้ภาษาพูดในการประพันธ์เพลง  ลุก ปลามงดง ซึ่งอัลบั้มนี้บรรจุเพลงใหม่ 4 เพลง (1, 4, 7, 10) และ 8 เพลงที่นำมาขับร้องใหม่ (ส่วนมากนำมาจาก Starmania musical: 2, 5, 6, 8) ในปี 1994 Dion chante Plamondon วางจำหน่ายไปทั่วโลก และกลายเป็นอัลบั้มภาษาฝรั่งเศสแรกของเซลีน ดิออนที่วางจำหน่ายแบบสากลทั่วโลก ยอดขาย 2 ล้านแผ่นทั่วโลก อัลบั้มนี้มีปกอัลบั้ม 4 แบบด้วยกัน "Le monde est stone" และ "Un garçon pas comme les autres (Ziggy)" ซึ่งต้นฉบับโดย Fabienne Thibeault "Le blues du businessman" โดย Claude Dubois  Thibeault และ Dubois ในเพลง "Les uns contre les autres " ส่วนปกอื่นๆ รวมถึง: Martine St-Clair's "Le fils de Superman," Diane Dufresne's "Oxygène" และ "J'ai besoin d'un chum," และ Marie Carmen's "Piaf chanterait du rock."

**1991-92 โปรโมตในประเทศแคนาดา**
ไม่มีซิงเกิลเพื่อการค้าจำหน่ายในแคนาดาสำหรับอัลบั้มนี้ แม้ว่า 5 เพลงจากอัลบั้มนี้แพร่อากาศทางวิทยุ โซนี มิวสิก ตัดสินใจปล่อย 2 ซิงเกิลในเวลาเดียวกัน ในเดือนตุลาคม 1991 อันได้แก่  "Des mots qui sonnent" ที่สถานีป๊อป (สูงสุดที่ 10) และ "L'amour existe encore" รูปแบบเพลงผู้ใหญ่ร่วมสมัย (สูงสุดที่ 16) ในเดือนกุมภาพันธ์ 1992  "Je danse dans ma tête" (ที่ 3) ชนะเลิศรางวัล MuchMusic Video award for Best Adult Contemporary Video "Quelqu'un que j'aime, quelqu'un qui m'aime" ถูกเลือกในเดือนกรกฎาคม 1992 ในฐานะซิงเกิลต่อไป และขึ้นสู่อันดับ 1 ซิงเกิลสุดท้าย ซึ่งเป็นซิงเกิลที่ 5 "Un garçon pas comme les autres (Ziggy)" อัลบั้มนี้ประสบความสำเร็จในแคนาดา อันดับสูงสุดคืออันดับที่ 57 และสถานภาพคือ 2x platinum สำหรับยอดขายกว่า 200,000 แผ่น Dion chante Plamondon ได้รับรางวัล Juno Award และ Félix Award ทั้ง 2 ในประเภทอัลบั้มยอดขายยอดเยี่ยม

**1992-94 โปรโมตในประเทศฝรั่งเศส**
ในฝรั่งเศส อัลบั้มนี้ใช้ชื่อว่า Des mots qui sonnent โปรโมทโดยเพลง "Je danse dans ma tête" เป็นซิงเกิลทางการค้าจำหน่ายเมื่อเมษายน 1992 และในปี 1993 ซิงเกิล "Un garçon pas comme les autres (Ziggy)" กลายเป็นซิงเกิลยอดนิยม ขึ้นสู่อันดับ 2 สถานภาพทอง (Certified Gold ) ในฉบับภาษาอังกฤษของเพลงพบในรวมเพลงของ Tycoon และซิงเกิลด้าน B ในเดือนมกราคม 1994 โซนี มิวสิกวางจำหน่ายซิงเกิลทางการค้าที่ 3 ซึ่งเป็นซิงเกิลสุดท้ายของอัลบั้มนี้ ในฝรั่งเศส  "L'amour existe encore" อันดับสูงสุดที่ 31 อัลบั้มนี้ขึ้นสู่อันดับ 4 และสถานภาพ 2x พลาตินัม (Certified 2x platinum) สำหรับยอดขายกว่า 600,000 แผ่น

**1994 โปรโมตทั่วโลก**
แม้ว่าไม่มีการโปรโมทใดๆเมื่ออัลบั้มวางจำหน่ายทั่วโลกในปี 1994 มีเพียงซิงเกิลภาษาอังกฤษของเซลีน ดิออน วางจำหน่ายในเวลานั้น "Think Twice" วางจำหน่ายซึ่งในด้าน B บรรจุเพลง 2 เพลงจากอัลบั้มนี้ คือ "L'amour existe encore" และ "Le monde est stone"
อัลบั้มนี้วางจำหน่ายอีกครั้งเมื่อพฤศจิกายน 2001 แบบ 3 ซีดี พร้อมกับอัลบั้ม  Celine Dion และ À l'Olympia

**รายชื่อเพลง**

**อันดับในชาร์ท**

**รางวัล**
หมวดหมู่:เซลีน ดิออน
หมวดหมู่:อัลบั้มเพลงภาษาฝรั่งเศส
หมวดหมู่:อัลบั้มเพลงแนวป็อป
หมวดหมู่:อัลบั้มเพลงในปี พ.ศ. 2534
งูเขียวพระอินทร์

งูเขียวพระอินทร์ : Golden tree snake, Ornated tree snake   (Chrysopelea ornata) เป็นงูลักษณะลำตัวเรียวยาว ปราดเปรียว เกล็ดสีเขียวแกมเหลืองลายดำ สามารถเลื้อยไต่ไปบนกิ่งไม้ได้อย่างคล่องแคล่ว เป็นงูพิษอ่อนไม่มีผลกับมนุษย์ที่สามารถพบได้ทั่วไป ตามบ้านเรือน จึงได้รับสมญานามว่า "งูสามัญประจำบ้าน"

**ลักษณะทั่วไป**
งูเขียวพระอินทร์เป็นงูที่มักพบอาศัยบนต้นไม้ หัวมีลักษณะแบน รูปทรงรี  ลำตัวสีเขียวอ่อน มีลายดำตลอดตัว หัวมีลายมากจนดูคล้ายกับมีหัวสีดำ ใต้คางสีขาว ใต้ท้องสีเขียวอ่อนหรือเหลืองอ่อน ๆ ใต้หางมีลายดำเป็นจุด ๆ สามารถเคลื่อนที่ได้ว่องไว  


**ถิ่นอาศัย**
พบในบริเวณพื้นที่ที่มีความสูงมากกว่า 550 เมตร ในประเทศไทย จีน อินเดีย ศรีลังกา พม่า อินโดจีน มาเลเซีย ฟิลิปปินส์ 

**ชนิดย่อย**
ปัจจุบัน มีงูเขียวพระอินทร์ชนิดย่อยที่ได้รับการยอมรับ 3 ชนิด:
*C. o. ornata small|(Shaw, 1802) – อินเดียตะวันตกเฉียงใต้
*C. o. ornatissima small|Werner, 1925 – อินเดียเหนือและตะวันออก, เนปาล, บังกลาเทศ และเอเชียตะวันออกเฉียงใต้
*C. o. sinhaleya small|Deraniyagala, 1945 – ศรีลังกา

**พฤติกรรม**
งูเขียวพระอินทร์ชอบอาศัยอยู่ตามซอกมุมบ้าน ซุ้มไม้  ออกหากินในเวลากลางวัน กิน กิ้งก่า จิ้งจก ตุ๊กแก ลูกนก หนู งูที่เล็กกว่าบางชนิด และแมลงต่าง ๆ เรื่องเล่าที่มีมานานว่างูเขียวพระอินทร์กินตับตุ๊กแกซึ่งไม่ได้เป็นความจริงแต่อย่างใด แต่แท้จริงแล้วงูเขียวพระอินทร์พยายามจะกัดรัดตุ๊กแก แล้วกินเข้าไปทั้งตัว ไม่ใช่ล้วงเข้าไปกินตับตุ๊กแก หรือพยายามแย่งอาหารตุ๊กแกแต่อย่างใด ถ้าตุ๊กแกตัวไม่โตนักก็จะกลืนกินตุ๊กแกทั้งตัว 
งูเขียวพระอินทร์ ยังมีความสามารถในการเลื้อยขึ้นต้นไม้ เสาไฟฟ้า หรือตามรอยขรุขระตามผนังปูน รอยแตกตามกำแพงได้ดี และเมื่อหลบหนีศัตรูจากบนต้นไม้ หรือต้องการย้ายที่จากต้นไม้หนึ่งไปยังอีกต้นหนึ่งอาจมีพฤติกรรมทิ้งตัว และร่อนได้คล้ายกับพฤติกรรมของ งูเขียวร่อน หรือ งูเขียวดอกหมาก Paradise Tree Snake Chrysopelea paradisi 
งูเขียวพระอินทร์สืบพันธุ์โดยการออกลูกเป็นไข่ในโพรงไม้ ในฤดูผสมพันธุ์ อาจพบพฤติกรรมผสมพันธุ์เป็นกลุ่ม โดยมีตัวเมีย 1 ตัว กับตัวผู้หลายตัวในบริเวณเดียวกัน ออกไข่ครั้งละ 6-20 ฟอง และลูกงูแรกเกิด จะมีความยาวประมาตร 11-15 เซนติเมตร

**อ้างอิง**

**แหล่งข้อมูลอื่น**
  Flying Snake Home Page.-  C. ornata at Thailand Snakes.
หมวดหมู่:วงศ์งูพิษเขี้ยวหลัง
หมวดหมู่:สัตว์ที่พบในประเทศมาเลเซีย
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศฟิลิปปินส์
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศเวียดนาม
อาณาจักรพัน - พัน

อาณาจักรพัน - พัน เป็นอาณาจักรฮินดูขนาดเล็กที่หายสาบสูญที่มีอยู่ประมาณศตวรรษที่ 3 ถึงศตวรรษที่ 7 เชื่อว่ามีที่ตั้งอยู่ทางชายฝั่งตะวันออกของคาบสมุทรมลายู ตั้งแต่บริเวณของรัฐกลันตันหรือรัฐตรังกานู, ประเทศมาเลเซีย ถึงบริเวณใกล้เคียงกับอำเภอพุนพิน, จังหวัดสุราษฎร์ธานี, ประเทศไทย

**ประวัติ**
ไม่ค่อยมีใครมีข้อมูลเกี่ยวกับอาณาจักรนี้ แต่สิ่งที่รู้กันคือ ก่อน ค.ศ. 775 อาณาจักรนี้ถูกยึดโดยอาณาจักรศรีวิชัยภายใต้การนำของธรรมเซตู
ในช่วง ค.ศ. 424 ถึง 453 ทางอาณาจักรได้ส่งคณะทูตไปจีนเป็นครั้งแรก52 กล่าวกันว่า โกณฑัญญะที่ 2 ได้พยายามนำศาสนาฮินดูไปเผยแพร่แก่อาณาจักรฟูนาน ซึ่งอยู่ฝั่งตรงข้ามของอ่าวสยาม
ในช่วงยุคราชวงศ์เหนือ-ใต้ของจีน ใน ค.ศ. 529, 533, 534, 535 และ 571 อาณาจักรพัน - พันได้ส่งบรรณาการแก่จีน ใน ค.ศ. 616 ถึง 637 ก็ส่งบรรณาการแก่ราชวงศ์ถัง

**ดูเพิ่ม**
 จังหวัดนครศรีธรรมราช- หุบเขาบูจัง- ประวัติศาสตร์ของรัฐเกอดะฮ์ตอนต้น- รัฐกลันตัน

**อ้างอิง== 
หมวดหมู่:ประวัติศาสตร์ไทย
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประวัติศาสตร์ไทย
หมวดหมู่:อาณาจักรก่อนการมาของศาสนาอิสลามในประวัติศาสตร์มาเลเซีย
หมวดหมู่:ประวัติศาสตร์มาเลเซีย
หมวดหมู่:อาณาจักรฮินดูยุคกลาง
หมวดหมู่:ประวัติศาสตร์รัฐกลันตัน
หมวดหมู่:ประวัติศาสตร์รัฐตรังกานู
อาณาจักรเชียะโท้

อาณาจักรเชียะโท้ว（赤土国）เป็นอาณาจักรที่อยู่ใต้อาณาจักรตามพรลิงค์ เมืองสำคัญของอาณาจักรนี้สันนิษฐานว่าอาจจะอยู่แถบกลันตันหรือบริเวณจังหวัดพัทลุงในปัจจุบัน มีอายุอยู่ระหว่างพุทธศตวรรษ 9 - 12 ตามจดหมายเหตุของจีนได้กล่าวว่าอาณาจักรเชียะโท้วราชวงศ์ของกษัตริย์นามว่าชือทัน กษัตริย์ทรงพระนามว่า ลิ-ฟู-โท-ลี มีมเหสี 3 องค์ ซึ่งเป็นบุตรธิดาของอาณาจักรใกล้เคียง

**สภาพทางสังคมวิทยา**
จากหลักฐานทางด้านการเมือง การปกครอง เศรษฐกิจ และสังคมของดินแดนแถบนี้จะเห็นได้ว่ามีอิทธิพลของจีนและอินเดียปะปนอยู่โดยทั่วไป ทั้งนี้เพราะพ่อค้าชาวจีนและอินเดียได้เดินทางติดต่อเพื่อการค้ากับดินแดนแถบเอเชียอาคเนย์นับแต่ 2,000 ปีที่แล้วมา โดยเดินทางมาทางเรือเป็นส่วนมาก ชนชาวเอเชียอาคเนย์เองก็ได้เดินทางไปยังจีนและอินเดียโดยทางทะเลเช่นกัน โดยเฉพาะชนชาติซึ่งตั้งรกรากอยู่ตามหมู่เกาะทางตอนใต้ของแผ่นดินใหญ่ การเดินทางทางเรือทำได้สะดวกเพราะลมช่วยในระยะเดือนเมษายนถึงเดือนกันยายน จะมีกระแสลมพัดมาจากทางทิศตะวันออกเฉียงเหนือ ด้วยเหตุนี้ทำให้อาณาบริเวณฝั่งทะเลของเอเชียอาคเนย์เป็นจุดนัดพบของพ่อค้าจีน อินเดีย และชนเผ่าพื้นเมือง จึงทำให้มีอิทธิพลของชนชาติเหล่านี้เข้ามาผสมปนเปกับวัฒนธรรมชนเผ่าพื้นเมือง นอกเหนือไปจากผลประโยชน์ทางการค้า ที่เห็นได้เด่นชัดคือวัฒนธรรมทางการเมืองและการปกครอง แต่ในขณะเดียวกันก็ไม่ยอมรับความคิดอันขัดกับความเชื่อถือเดิมของตน

**อ้างอิง**
หมวดหมู่:อาณาจักรโบราณ
หมวดหมู่:ประวัติศาสตร์ไทย
หมวดหมู่:รัฐสิ้นสภาพในทวีปเอเชีย
หมวดหมู่:รัฐบรรณาการของจักรวรรดิจีน
ณัฐ ยนตรรักษ์

ณัฐ ยนตรรักษ์ (เกิด 6 ตุลาคม พ.ศ. 2497) เป็นนักเปียโนและนักประพันธ์เพลงที่มีชื่อเสียงของไทย มีผลงานการเล่นเป็นที่ยอมรับในระดับนานาชาติ เป็นผู้ได้รับรางวัลศิลปาธร สาขาคีตศิลป์ จัดโดยสำนักงานศิลปวัฒนธรรมร่วมสมัย กระทรวงวัฒนธรรม ประจำปี พ.ศ. 2549
ณัฐ ยนตรรักษ์ จบการศึกษาจากโรงเรียนกรุงเทพคริสเตียนวิทยาลัย เคยร่วมคณะนักร้องประสานเสียง BCC Boys' Choir จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย    เป็นนรุ่นที่ 15 ของจุฬาลงกรณ์มหาวิทยาลัย ( CU15 ) และไปศึกษาต่อด้านดนตรี ที่ Goldsmiths' College ประเทศอังกฤษ  และได้รับทุนศึกษาต่อด้านเปียโนที่มหาวิทยาลัยรีดดิง  สมรสกับวงเดือน อินทราวุธ (บุตรีในเจ้าดวงเดือน ณ เชียงใหม่ เจ้านายฝ่ายเหนือ) อดีตนักแสดงหญิง  มีบุตร 3 คนได้แก่ พณ ยนตรรักษ์ พารณี ยนตรรักษ์ พิณนรี ยนตรรักษ์ คูเชดโว มีศักดิ์เป็นลุงของมินนี่ (นักร้อง)
ณัฐ มีผลงานแสดงดนตรีคลาสสิก และประพันธ์เพลงคลาสสิกที่นำเสนอความเป็นไทยไว้หลายเพลง รวมทั้งเพลง "สยามโซนาต้า" ที่แต่งขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่ทรงเจริญพระชนมพรรษา 72 พรรษา เมื่อ พ.ศ. 2542  ได้รับการยกย่องเป็นนักเปียโนฝีมือเลิศ (Piano Virtuoso)  เป็นนักเปียโนชาวไทยคนแรกที่ได้รับการประกาศเกียรติคุณเป็น  Steinway Artist  และได้รับการประกาศเกียรติคุณเป็นศิลปินร่วมสมัย รางวัลศิลปาธร สาขาคีตศิลป์ ประจำปี พ.ศ. 2549
ณัฐ ยนตรรักษ์ และภรรยา เป็นคริสเตียน  ปัจจุบันเปิดโรงเรียนสอนเปียโน ชื่อ ณัฐ สตูดิโอ ( Nat Studio )
ผลงานเปียโนโซนาตาของณัฐ ชื่อ "Glory to Our Great Kings" ซึ่งแสดงเป็นครั้งแรกในคอนเสิร์ตเฉลิมฉลองพระราชพิธีกาญจนาภิเษก ในปี พ.ศ. 2537 และได้รับการบรรเลงในงานประชุมสหประชาชาติที่นิวยอร์กในเดือนตุลาคม พ.ศ. 2538  
อัลบั้มเพลง
อัลบั้ม : คนเดียวในดวงใจ (2526) 
1. คนเดียวในดวงใจ
2. ฝันถึงเธอ
3. ทะเลชีวิต
4. ตาแสนกลม
5. ในฝัน
6. ดอกไม้
7. จันทร์เอ๋ย
8. ยวนย่าเหล่
9. ใครจะร้องไห้เพื่อฉัน
10. บัวขาว

**ผลงานเพลงบรรเลง**
 อัลบั้ม พ-วงเดือน (2529)- อัลบั้ม เปียโนกับปลายนิ้ว (2531)- อัลบั้ม เงียบ ๆ คนเดียว (2535)- อัลบั้ม พักตรงนี้ (2535)

**อ้างอิง**

**แหล่งข้อมูลอื่น**
   เว็บไซต์ โรงเรียน ณัฐ สตูดิโอ
หมวดหมู่:นักดนตรีชาวไทย
หมวดหมู่:นักแต่งเพลงชาวไทย
หมวดหมู่:นักดนตรีคลาสสิก
หมวดหมู่:นักเปียโนชาวไทย
หมวดหมู่:คริสต์ศาสนิกชนชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:พันธมิตรประชาชนเพื่อประชาธิปไตย
ตราสารทางการเงิน

ตราสารทางการเงิน (financial instrument) คือ เอกสารทางการเงินที่ผู้ออกหลักทรัพย์อย่างสถาบันการเงินต่าง ๆ เช่น วาณิชธนกิจ นำออกมาจำหน่ายเพื่อระดมเงินจากผู้ลงทุน อาจนำมาจดทะเบียนเพื่อให้มีการซื้อขายในตลาดหลักทรัพย์ ตราสารทางการเงินอาจแบ่งออกได้เป็น ตราสารทุน ตราสารหนี้ ตราสารอนุพันธ์ และ ตราสารที่มีลักษณะผสม (เช่น กึ่งหนี้กึ่งทุน)
ตัวอย่างตราสารทางการเงินแบ่งตามประเภท ดังนี้- ตราสารทุน (equity instrument)
** หุ้นสามัญ
** หุ้นบุริมสิทธิ- ตราสารหนี้ (debt instrument)
** หุ้นกู้
** หุ้นกู้แปลงสภาพ- ตราอนุพันธ์ (derivatives)
** ใบสำคัญแสดงสิทธิ
** ใบสำคัญแสดงสิทธิระยะสั้น
** ใบสำคัญแสดงสิทธิอนุพันธ์
** ใบสำคัญแสดงสิทธิในการจองซื้อหุ้นเพิ่มทุนที่โอนสิทธิได้
** หน่วยลงทุนและใบแสดงสิทธิในผลประโยชน์ที่เกิดจากหลักทรัพย์อ้างอิง
หมวดหมู่:ตราสารทางการเงิน
อำเภอกระนวน

กระนวน เป็นอำเภอหนึ่งของจังหวัดขอนแก่น

**ที่ตั้งและอาณาเขต**
อำเภอกระนวนตั้งอยู่ทางตะวันออกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอโนนสะอาด อำเภอกุมภวาปี (จังหวัดอุดรธานี) และอำเภอท่าคันโท (จังหวัดกาฬสินธุ์)- ทิศตะวันออก ติดต่อกับอำเภอท่าคันโท อำเภอหนองกุงศรี และอำเภอห้วยเม็ก (จังหวัดกาฬสินธุ์)- ทิศใต้ ติดต่อกับอำเภอชื่นชม (จังหวัดมหาสารคาม) และอำเภอซำสูง- ทิศตะวันตก ติดต่อกับอำเภอน้ำพอง

**การแบ่งเขตการปกครอง**

**การปกครองส่วนภูมิภาค**
อำเภอกระนวนแบ่งพื้นที่การปกครองออกเป็น 9 ตำบล 98 หมู่บ้าน ได้แก่

**การปกครองส่วนท้องถิ่น**
ท้องที่อำเภอกระนวนประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลเมืองกระนวน ครอบคลุมพื้นที่บางส่วนของตำบลหนองโก - เทศบาลตำบลห้วยยาง ครอบคลุมพื้นที่ตำบลห้วยยางทั้งตำบล- เทศบาลตำบลหนองโน ครอบคลุมพื้นที่ตำบลหนองโนทั้งตำบล- เทศบาลตำบลน้ำอ้อม ครอบคลุมพื้นที่ตำบลน้ำอ้อมทั้งตำบล- องค์การบริหารส่วนตำบลหนองโก  ครอบคลุมพื้นที่ตำบลหนองโก (เฉพาะนอกเขตเทศบาลเมืองกระนวน)- องค์การบริหารส่วนตำบลหนองกุงใหญ่ ครอบคลุมพื้นที่ตำบลหนองกุงใหญ่ทั้งตำบล- องค์การบริหารส่วนตำบลห้วยโจด  ครอบคลุมพื้นที่ตำบลห้วยโจดทั้งตำบล- องค์การบริหารส่วนตำบลบ้านฝาง  ครอบคลุมพื้นที่ตำบลบ้านฝางทั้งตำบล- องค์การบริหารส่วนตำบลดูนสาด  ครอบคลุมพื้นที่ตำบลดูนสาดทั้งตำบล- องค์การบริหารส่วนตำบลหัวนาคำ  ครอบคลุมพื้นที่ตำบลหัวนาคำทั้งตำบล

**สถานศึกษา**

**ระดับอาชีวศึกษา**
วิทยาลัยการอาชีพกระนวน

**มัธยมศึกษา**
โรงเรียนทุ่งใหญ่รัตนศึกษา
*โรงเรียนยางคำพิทยาคม
*โรงเรียนศรีกระนวนวิทยาคม
*โรงเรียนหนองโนประชาสรรค์
*โรงเรียนประถมปรีดาภรณ์

**แหล่งข้อมูลอื่น**
  www.kranuan.in.th date=2014-12-23  หรือ  www.กระนวน.ไทยfix-attempted=yes  เว็บไซต์รวมเรื่องราว กิจกรรมข่าวสาร และชุมชนของคนกระนวน

กระนวน
อำเภอสีชมพู

สีชมพู เป็นอำเภอหนึ่งของจังหวัดขอนแก่น

**ที่ตั้งและอาณาเขต**
อำเภอสีชมพูตั้งอยู่ทางตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอภูกระดึง (จังหวัดเลย) อำเภอศรีบุญเรือง (จังหวัดหนองบัวลำภู) และอำเภอหนองนาคำ- ทิศตะวันออก ติดต่อกับอำเภอเวียงเก่า - ทิศใต้ ติดต่อกับอำเภอเวียงเก่าและอำเภอชุมแพ- ทิศตะวันตก ติดต่อกับอำเภอชุมแพ

**ประวัติ**
ท้องที่อำเภอสีชมพูเดิมเป็นส่วนหนึ่งของอำเภอชุมแพ โดยปี พศ.2508 กระทรวงมหาดไทยได้แบ่งท้องที่อำเภอชุมแพ รวม 3ตำบล คือ ตำบลสีชมพู ตำบลศรีสุข และตำบลนาจาน ตั้งเป็นกิ่งอำเภอสีชมพู ต่อมา ปี พศ.2512 ได้รับการยกฐานะเป็นอำเภอสีชมพู

**การแบ่งเขตการปกครอง**

**การปกครองส่วนภูมิภาค**
อำเภอสีชมพูแบ่งพื้นที่การปกครองออกเป็น 10 ตำบล 115 หมู่บ้าน ได้แก่

**การปกครองส่วนท้องถิ่น**
ท้องที่อำเภอสีชมพูประกอบด้วยองค์กรปกครองส่วนท้องถิ่น 11 แห่ง ได้แก่- เทศบาลตำบลสีชมพู ครอบคลุมพื้นที่บางส่วนของตำบลวังเพิ่ม- เทศบาลตำบลนาจาน ครอบคลุมพื้นที่ตำบลนาจานทั้งตำบล- เทศบาลตำบลวังเพิ่ม ครอบคลุมพื้นที่ตำบลวังเพิ่ม (เฉพาะนอกเขตเทศบาลตำบลสีชมพู)- องค์การบริหารส่วนตำบลสีชมพู ครอบคลุมพื้นที่ตำบลสีชมพูทั้งตำบล- องค์การบริหารส่วนตำบลศรีสุข ครอบคลุมพื้นที่ตำบลศรีสุขทั้งตำบล- องค์การบริหารส่วนตำบลซำยาง ครอบคลุมพื้นที่ตำบลซำยางทั้งตำบล- องค์การบริหารส่วนตำบลหนองแดง ครอบคลุมพื้นที่ตำบลหนองแดงทั้งตำบล- องค์การบริหารส่วนตำบลดงลาน ครอบคลุมพื้นที่ตำบลดงลานทั้งตำบล- องค์การบริหารส่วนตำบลบริบูรณ์ ครอบคลุมพื้นที่ตำบลบริบูรณ์ทั้งตำบล- องค์การบริหารส่วนตำบลบ้านใหม่ ครอบคลุมพื้นที่ตำบลบ้านใหม่ทั้งตำบล- องค์การบริหารส่วนตำบลภูห่าน ครอบคลุมพื้นที่ตำบลภูห่านทั้งตำบล

**สถานศึกษา**

**มัธยมศึกษา**
โรงเรียนสีชมพูศึกษา (สังกัด อบจ.ขอนแก่น)
*โรงเรียนซำยางวิทยายน
*โรงเรียนนาจานศึกษา
*โรงเรียนผาขามวิทยายน
*โรงเรียนหนองตาไก้ศึกษา
*วิทยาลัยเทคโนโลยีสีชมพู (อาชีวศึกษา)
สีชมพู
อำเภอหนองเรือ

อำเภอหนองเรือ เป็นอำเภอหนึ่งของจังหวัดขอนแก่น

**ที่ตั้งและอาณาเขต**
อำเภอหนองเรือมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอภูเวียงและอำเภออุบลรัตน์ - ทิศตะวันออก ติดต่อกับอำเภอบ้านฝาง - ทิศใต้ ติดต่อกับอำเภอมัญจาคีรี และอำเภอบ้านแท่น (จังหวัดชัยภูมิ)- ทิศตะวันตก ติดต่อกับอำเภอชุมแพ 

**การแบ่งเขตการปกครอง**

**การปกครองส่วนภูมิภาค**
อำเภอหนองเรือแบ่งพื้นที่การปกครองออกเป็น 10 ตำบล 149 หมู่บ้าน ได้แก่

**การปกครองส่วนท้องถิ่น**
ท้องที่อำเภอหนองเรือประกอบด้วยองค์กรปกครองส่วนท้องถิ่น 13 แห่ง ได้แก่- เทศบาลตำบลหนองเรือ ครอบคลุมพื้นที่บางส่วนของตำบลหนองเรือ- เทศบาลตำบลดอนโมง ครอบคลุมพื้นที่บางส่วนของตำบลบ้านกงและตำบลจระเข้- เทศบาลตำบลหนองแก ครอบคลุมพื้นที่บางส่วนของตำบลกุดกว้างและตำบลโนนสะอาด- เทศบาลตำบลโนนทอง ครอบคลุมพื้นที่ตำบลโนนทองทั้งตำบล- เทศบาลตำบลกุดกว้าง ครอบคลุมพื้นที่ตำบลกุดกว้าง (นอกเขตเทศบาลตำบลหนองแก)- เทศบาลตำบลยางคำ ครอบคลุมพื้นที่ตำบลยางคำทั้งตำบล- เทศบาลตำบลโนนสะอาด ครอบคลุมพื้นที่ตำบลโนนสะอาด (นอกเขตเทศบาลตำบลหนองแก)- เทศบาลตำบลบ้านผือ ครอบคลุมพื้นที่ตำบลบ้านผือทั้งตำบล- องค์การบริหารส่วนตำบลหนองเรือ ครอบคลุมพื้นที่ตำบลหนองเรือ (นอกเขตเทศบาลตำบลหนองเรือ)- องค์การบริหารส่วนตำบลบ้านเม็ง ครอบคลุมพื้นที่ตำบลบ้านเม็งทั้งตำบล- องค์การบริหารส่วนตำบลบ้านกง ครอบคลุมพื้นที่ตำบลบ้านกง (นอกเขตเทศบาลตำบลดอนโมง)- องค์การบริหารส่วนตำบลจระเข้ ครอบคลุมพื้นที่ตำบลจระเข้ (นอกเขตเทศบาลตำบลดอนโมง)- องค์การบริหารส่วนตำบลโนนทัน ครอบคลุมพื้นที่ตำบลโนนทันทั้งตำบล

**โรงเรียนมัธยม**
#โรงเรียนหนองเรือวิทยา (ประจำอำเภอ)
#โรงเรียนจระเข้วิทยายน
#โรงเรียนมัธยมตลาดใหญ่
#วิทยาลัยเกษตรและเทคโนโลยีขอนแก่น ศูนย์การเรียนหนองเรือ
#วิทยาลัยเทคนิคขอนแก่น วิทยาเขตหนองเรือ

**แหล่งข้อมูลอื่น**
  เว็บไซต์เทศบาลตำบลดอนโมง date=2009-12-22 -  เว็บไซต์เทศบาลตำบลหนองเรือ -  เว็บไซต์องค์การบริหารส่วนตำบลยางคำ date=2011-02-09  -  เว็บไซต์องค์การบริหารส่วนตำบลบ้านผือ date=2009-07-15  

หนองเรือ
อำเภอบ้านฝาง

บ้านฝาง เป็นอำเภอในจังหวัดขอนแก่น 

**ที่ตั้งและอาณาเขต**
อำเภอบ้านฝาง มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภออุบลรัตน์ - ทิศตะวันออก ติดต่อกับอำเภอเมืองขอนแก่น- ทิศใต้ ติดต่อกับอำเภอพระยืนและอำเภอมัญจาคีรี- ทิศตะวันตก ติดต่อกับอำเภอหนองเรือ

**ประวัติ**
บ้านฝาง เดิมเป็นพื้นที่หมู่ 1 ของตำบลหนองบัว อำเภอเมืองขอนแก่น ปี พ.ศ. 2516 นายบุรี พรหมลักขโณ ผู้ว่าราชการจังหวัดขอนแก่น ร่วมกับกำนัน 4 ตำบล คือ ตำบลหนองบัว ตำบลป่าหวายนั่ง ตำบลบ้านเหล่า ตำบลโนนฆ้อง ผู้ใหญ่บ้านและผู้นำชุมชน สำรวจพื้นที่เป็นที่ชุมนุมชนหนาแน่น มีตลาด สถานีอนามัย มีระยะทางจากอำเภอต้นสังกัดกว่า 22 กิโลเมตร ปี พ.ศ. 2518 กระทรวงมหาดไทยจึงประกาศแยกพื้นที่ออกเป็น กิ่งอำเภอบ้านฝาง โดยได้รับการอนุมัติจัดตั้งจากนายบุญเท่ง ทองสวัสดิ์ รัฐมนตรีว่าการกระทรวงมหาดไทย
โดยชื่อ "บ้านฝาง" มีประวัติความเป็นมายาวนานคู่กับการจัดตั้งเมืองขอนแก่น โดยช่วงที่มีการย้ายเมืองขอนแก่นไปตั้งอยู่ที่บ้านทุ่ม เกิดภาวะแห้งแล้ง ราษฎรส่วนหนึ่งโดยการนำของหลวงราชรินทร์จึงได้พากันมาทางทิศตะวันตกจนกระทั่งถึงหนองน้ำชื่อหนองแสง ซึ่งในขณะนี้มีสภาพเป็นแหล่งน้ำอุดมสมบูรณ์ ชัยภูมิเหมาะแก่กับตั้งบ้านเรือนอยู่อาศัย ประกอบกับบริเวณดังกล่าวมีดงไม้ฝาง ซึ่งมีต้นฝางขึ้นอยู่เป็นจำนวนมาก จึงเรียกขานชื่อ บ้านฝาง
เนื่องจากหลักเกณฑ์ต้องมีตำบลไม่น้อยกว่า 5 ตำบล ก่อนที่จะยกฐานะขึ้นเป็นอำเภอ ปี พ.ศ. 2522 ได้จัดตั้งตำบลป่ามะนาว แยกจากตำบลโนนฆ้อง และยกฐานะเป็น อำเภอบ้านฝาง ภายในปีเดียวกัน และปี พ.ศ. 2524 ทางการปกครองที่ตั้งอำเภอชื่อไม่ตรงตามตำบล จึงแยกหมู่บ้านของตำบลหนองบัว ตั้งเป็นตำบลบ้านฝาง เมื่อพื้นที่มีการพัฒนาและชุมชนขยายตามแนวถนนมลิวรรณ จึงตั้งสุขาภิบาลบ้านฝาง เพื่อบำรุงท้องที่ขึ้น และปี พ.ศ. 2530 ได้แยกพื้นที่ตำบลป่าหวายนั่ง ตั้งเป็นตำบลโคกงาม เป็นตำบลลำดับ 7 ของทางอำเภอ จนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอบ้านฝางแบ่งพื้นที่การปกครองออกเป็น 7 ตำบล 77 หมู่บ้าน

**การปกครองส่วนท้องถิ่น**
ท้องที่อำเภอบ้านฝางประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลบ้านฝาง ครอบคลุมพื้นที่ตำบลบ้านฝาง (เฉพาะพื้นที่หมู่ 12 และพื้นที่บางส่วนของหมู่ 1–3,9)- เทศบาลตำบลโนนฆ้อง ครอบคลุมพื้นที่ตำบลโนนฆ้องทั้งตำบล- เทศบาลตำบลป่ามะนาว ครอบคลุมพื้นที่ตำบลป่ามะนาวทั้งตำบล- เทศบาลตำบลโคกงาม ครอบคลุมพื้นที่ตำบลโคกงามทั้งตำบล- เทศบาลตำบลหนองบัว ครอบคลุมพื้นที่ตำบลหนองบัวทั้งตำบล - เทศบาลตำบลแก่นฝาง ครอบคลุมพื้นที่ตำบลบ้านฝาง (เฉพาะนอกเขตเทศบาลตำบลบ้านฝาง)- องค์การบริหารส่วนตำบลป่าหวายนั่ง ครอบคลุมพื้นที่ตำบลป่าหวายนั่งทั้งตำบล- องค์การบริหารส่วนตำบลบ้านเหล่า ครอบคลุมพื้นที่ตำบลบ้านเหล่าทั้งตำบล

**อ้างอิง**
บ้านฝาง
เก่งกาจ จงใจพระ

เก่งกาจ จงใจพระ หรือ ศรีไพร ใจพระ อดีตดาราภาพยนตร์ ผู้กำกับภาพยนตร์ นักจัดรายการวิทยุ นักร้องเพลงลูกทุ่ง และผู้จัดการวงดนตรีลูกทุ่ง  โดยผลงานการแสดงที่เด่น ๆ ได้แก่ การรับบท ไอ้แว่น เพื่อนรักของ ไอ้คล้าว ในภาพยนตร์เรื่อง มนต์รักลูกทุ่ง ในปี พ.ศ. 2513 โดยแสดงคู่กับมิตร ชัยบัญชา และบุปผา สายชล ที่ต่อมากลายเป็นภรรยาของตนเอง

**ประวัติ**
เก่งกาจ จงใจพระ เดิมมีชื่อว่า ศรีไพร ใจพระ เกิดเมื่อวันที่ 16 ตุลาคม พ.ศ. 2481 ที่ตำบลศาลเจ้าโรงทอง อำเภอวิเศษชัยชาญ จังหวัดอ่างทอง ในครอบครัวคนไทยเชื้อสายจีน 
ต่อมา ได้เปลี่ยนชื่อ และนามสกุล และศึกษาโหราศาสตร์มาตั้งแต่เด็ก จนกลายเป็นหมอดูชื่อดัง โดยมักจะให้คำทำนายเกี่ยวกับสถานการณ์บ้านเมืองตามสื่อมวลชนเป็นระยะ ๆ  โดยเริ่มงานครั้งแรกด้วยการเป็นคอลัมนิสต์โหรการเมืองในหนังสือพิมพ์เดลินิวส์ ในปี พ.ศ. 2518 ปี พ.ศ. 2530 ดำรงตำแหน่งนายกสมาคมศิลปินแห่งประเทศไทย
เคยเป็นพิธีกรในรายการ "นายมั่ง นายคง คนสองยุค" โดยใช้ชื่อว่า "นายคง" ร่วมกับ "นายมั่น" (ประสาน ศิลป์จารุ) ออกอากาศตอนเวลา 12.30 น. ทางสถานี TTV 2

**ครอบครัว**
ชีวิตครอบครัวมีภรรยามาแล้วทั้งหมด 3 คน มีลูกที่เกิดกับภรรยาทั้ง 3 ทั้งหมด 6 คน โดยภรรยาคนปัจจุบันชื่อ มณฑา จงใจพระ

**ผลงานการแสดงภาพยนตร์**
 ชาติลำชี (2512)- นางกวัก (2512)- ลูกกบ (2512)- มนต์รักลูกทุ่ง (2513) รับบท ไอ้แว่น- เสน่ห์ลูกทุ่ง (2513)- ลูกทุ่งเข้ากรุง (2513)- อยากดัง (2513)- มนต์รักจากใจ (2514)- เพลงรักลูกทุ่ง (2515)- ขวัญใจลูกทุ่ง (2515) รับบท โก๋- หยาดฝน (2515)- อำนาจเงิน (2516)- ส้มตำ (2516)- อัศวิน 19 (2519)- แหกค่ายนรกเดียนเบียนฟู (2520)- มนต์รักแม่น้ำมูล (2520) รับบท พ่อของตะวัน- 7 ประจัญบาน (2520) รับบท ตังกวย แซ่ลี้- หนึ่งต่อเจ็ด (2520) รับบท ตังกวย แซ่ลี้- เมืองอลเวง (2520) รับบท พ่อของเขา- ลูกโดด (2521) รับบท เจ็กโอย- ผู้แทนมาแล้ว (2521)- เพลิงตะวันอันตราย (2522)- พ่อหอยโข่ง (2523) รับบท สุสานรถใจดี- จู้ฮุกกรู (2524) รับบท พ่อของสุธิลักษณ์- กะลาสีทีเด็ด (2524)- ถล่มแผนจ้าวโลก (2525)- คุณนายซาอุ (2525)- นะโมโอเค (2557) รับบท หลวงพ่อธีร์- ขุนพันธ์ 2 (2561) รับบท หลวงพ่อ

**ผลงานกำกับภาพยนตร์**
 ขวัญใจลูกทุ่ง (2515)- อำนาจเงิน (2516)- ผู้แทนมาแล้ว (2521)- คุณนายซาอุ (2525)

**อำนวยการสร้าง**
 ขวัญใจลูกทุ่ง (2515)- อำนาจเงิน (2516)

**อ้างอิง**

**แหล่งข้อมูลอื่น**
 02809-  อาจารย์เก่งกาจ จงใจพระ (โหรพยากรณ์) คือใคร??? date=2007-11-17 -  'เก่งกาจ จงใจพระ'ทำนาย 7 พรรค ดาวงใครดี-ดวงใครจู๋ 

หมวดหมู่:บุคคลจากอำเภอวิเศษชัยชาญ
หมวดหมู่:นักจัดรายการวิทยุ
หมวดหมู่:นักแสดงชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักโหราศาสตร์
หมวดหมู่:พิธีกรชาวไทย
หมวดหมู่:ผู้กำกับภาพยนตร์ชาวไทย
หมวดหมู่:วงดนตรีจุฬารัตน์
อำเภอบ้านค่าย

บ้านค่าย เป็นอำเภอหนึ่งของจังหวัดระยอง

**ที่ตั้งและอาณาเขต**
อำเภอบ้านค่ายตั้งอยู่ทางตอนกลางค่อนไปทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอปลวกแดงและอำเภอวังจันทร์- ทิศตะวันออก ติดต่อกับอำเภอวังจันทร์และอำเภอเมืองระยอง- ทิศใต้ ติดต่อกับอำเภอเมืองระยอง- ทิศตะวันตก ติดต่อกับอำเภอนิคมพัฒนา
ทั้งนี้อำเภอบ้านค่าย ยังได้ถูกแยกตำบลตาสิทธิ์กับตำบลละหารไปเป็นกิ่งอำเภอปลวกแดง ในปี พ.ศ. 2513 และยกฐานะเป็นอำเภอปี พ.ศ. 2522
นอกจากนี้ในปี พ.ศ. 2539 ยังได้แยกตำบลมาบข่ากับตำบลพนานิคม ไปเป็นกิ่งอำเภอนิคมพัฒนา และยกฐานะเป็นอำเภอดังกล่าวในปี พ.ศ. 2550

**การแบ่งเขตการปกครอง**

**การปกครองส่วนภูมิภาค**
อำเภอบ้านค่ายแบ่งพื้นที่การปกครองออกเป็น 7 ตำบล 66 หมู่บ้าน ได้แก่

**การปกครองส่วนท้องถิ่น**
ท้องที่อำเภอบ้านค่ายประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลบ้านค่าย ครอบคลุมพื้นที่บางส่วนของตำบลบ้านค่ายและตำบลหนองละลอก- เทศบาลตำบลชากบก ครอบคลุมพื้นที่ตำบลชากบกทั้งตำบล- เทศบาลตำบลบ้านค่ายพัฒนา ครอบคลุมพื้นที่ตำบลบ้านค่าย (นอกเขตเทศบาลตำบลบ้านค่าย)- องค์การบริหารส่วนตำบลหนองละลอก ครอบคลุมพื้นที่ตำบลหนองละลอก (นอกเขตเทศบาลตำบลบ้านค่าย)- องค์การบริหารส่วนตำบลหนองตะพาน ครอบคลุมพื้นที่ตำบลหนองตะพานทั้งตำบล- องค์การบริหารส่วนตำบลตาขัน ครอบคลุมพื้นที่ตำบลตาขันทั้งตำบล- องค์การบริหารส่วนตำบลบางบุตร ครอบคลุมพื้นที่ตำบลบางบุตรทั้งตำบล- องค์การบริหารส่วนตำบลหนองบัว ครอบคลุมพื้นที่ตำบลหนองบัวทั้งตำบล

**สถานที่ท่องเที่ยว**
สวนสุภัทราแลนด์ (สวนผลไม้) ต.หนองละลอก
*วัดละหารไร่ (หลวงปู่ทิม) ต.หนองละลอก
*วัดตาขัน ต.ตาขัน
*วัดหนองกรับ ต.หนองบัว
บ้านค่าย
หมวดหมู่:อำเภอบ้านค่าย
อำเภอปลวกแดง

ปลวกแดง เป็นอำเภอหนึ่งของจังหวัดระยอง

**ที่ตั้งและอาณาเขต**
อำเภอปลวกแดงมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอศรีราชาและอำเภอหนองใหญ่ (จังหวัดชลบุรี)- ทิศตะวันออก ติดต่อกับอำเภอวังจันทร์และอำเภอบ้านค่าย- ทิศใต้ ติดต่อกับอำเภอบ้านค่ายและอำเภอนิคมพัฒนา- ทิศตะวันตก ติดต่อกับอำเภอบางละมุง (จังหวัดชลบุรี)

**ประวัติ**
ปลวกแดง เป็นชื่อหมู่บ้านหนึ่งในตำบลละหาร อำเภอบ้านค่าย ต่อมาได้แยกหมู่ที่ 6–12 ของตำบลละหารตั้งเป็นตำบลตาสิทธิ์ บ้านปลวกแดงจึงย้ายมาขึ้นกับตำบลตาสิทธิ์ ต่อมา พ.ศ. 2513 กำนัน ผู้ใหญ่บ้าน ราษฎรตำบลละหาร กับตำบลตาสิทธิ์ รวม 2 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอบ้านค่ายแยกพื้นที่ตำบลตาสิทธิ์ และตำบลละหาร ออกมาตั้งเป็น กิ่งอำเภอปลวกแดง ตามประกาศกระทรวงมหาดไทยลงวันที่ 1 มิถุนายน พ.ศ. 2513 โดยมีผลบังคับตั้งแต่วันที่ 14 พฤษภาคม ปีเดียวกัน โดยตั้งที่ว่าการกิ่งอำเภอและศูนย์ราชการต่าง ๆ ในพื้นที่หมู่ที่ 1 บ้านปลวกแดง ตำบลตาสิทธิ์
ขณะจัดตั้งกิ่งอำเภอได้เพียง 3 เดือน ประชาชนในพื้นที่หมู่ที่ 1–3 (ในขณะนั้น) ตำบลละหาร และหมู่ที่ 1–2 (ในขณะนั้น) ตำบลตาสิทธิ์ได้แจ้งแก่ทางราชการว่า ยังสะดวกในการติดต่อราชการกับอำเภอบ้านค่าย ใน พ.ศ. 2513 จึงแยกพื้นที่ 5 หมู่บ้านกลับเข้าเขตการปกครองของทางอำเภอบ้านค่าย โดย 3 หมู่บ้านของตำบลละหาร ตั้งเป็นหมู่ที่ 5–7 ตำบลบางบุตร และ 2 หมู่บ้านของตำบลตาสิทธิ์ ตั้งเป็นหมู่ที่ 7–8 ตำบลหนองละลอก 
ใน พ.ศ. 2518 ทางราชการเห็นว่าตำบลตาสิทธิ์มีพื้นที่ขนาดใหญ่ จึงแยก 10 หมู่บ้าน ตั้งเป็นตำบลปลวกแดง ต่อมาใน พ.ศ. 2521 ได้ตั้งตำบลแม่น้ำคู้ แยกออกจากตำบลปลวกแดง เนื่องจากหลักเกณฑ์ต้องมีตำบลไม่น้อยกว่า 4 ตำบล (ในพื้นที่ห่างไกล) ก่อนที่จะยกฐานะขึ้นเป็นอำเภออย่างเป็นทางการ ในวันที่ 25 มีนาคม พ.ศ. 2522 ก่อนที่จะตั้งตำบลลำดับที่ 5 โดยแยก 4 หมู่บ้านของตำบลปลวกแดง ตั้งเป็นตำบลมาบยางพร ใน พ.ศ. 2525 และตั้งตำบลหนองไร่ ใน พ.ศ. 2531 โดยแยก 6 หมู่บ้านของตำบลละหาร

**การแบ่งเขตการปกครอง**

**การปกครองส่วนภูมิภาค**
อำเภอปลวกแดงแบ่งพื้นที่การปกครองออกเป็น 6 ตำบล 34 หมู่บ้าน ได้แก่

**การปกครองส่วนท้องถิ่น**
ท้องที่อำเภอปลวกแดงประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลจอมพลเจ้าพระยา  ครอบคลุมพื้นที่ตำบลตาสิทธิ์ เฉพาะบางส่วนของหมู่ที่ 3- เทศบาลตำบลบ้านปลวกแดง  ครอบคลุมพื้นที่ตำบลปลวกแดง เฉพาะบางส่วนของหมู่ที่ 1- องค์การบริหารส่วนตำบลปลวกแดง  ครอบคลุมพื้นที่ตำบลปลวกแดง (นอกเขตเทศบาลตำบลบ้านปลวกแดง)- องค์การบริหารส่วนตำบลตาสิทธิ์  ครอบคลุมพื้นที่ตำบลตาสิทธิ์ (นอกเขตเทศบาลตำบลจอมพลเจ้าพระยา)- องค์การบริหารส่วนตำบลละหาร  ครอบคลุมพื้นที่ตำบลละหารทั้งตำบล- องค์การบริหารส่วนตำบลแม่น้ำคู้  ครอบคลุมพื้นที่ตำบลแม่น้ำคู้ทั้งตำบล- องค์การบริหารส่วนตำบลมาบยางพร  ครอบคลุมพื้นที่ตำบลมาบยางพรทั้งตำบล- องค์การบริหารส่วนตำบลหนองไร่  ครอบคลุมพื้นที่ตำบลหนองไร่ทั้งตำบล

**กีฬา**
อำเภอปลวกแดงมีสโมสรฟุตบอลอาชีพหนึ่งแห่ง คือ สโมสรฟุตบอลปลวกแดง ยูไนเต็ด ซึ่งปัจจุบันแข่งขันในไทยลีก 3 โซนภาคตะวันออก

**อ้างอิง**
ปลวกแดง
การเกิดเซลล์สืบพันธุ์

การเกิดเซลล์สืบพันธุ์ (gametogenesis) คือกระบวนการอย่างหนึ่งในสิ่งมีชีวิต ซึ่งเป็นการแบ่งเซลล์และทำให้เกิดความแตกต่างกันของเซลล์แม่ (gametocyte) ที่มีโครโมโซมสองชุด (diploid) หรือชุดเดียว (haploid) ให้กลายเป็นเซลล์สืบพันธุ์ (gamete) ที่มีโครโมโซมเพียงชุดเดียว การเกิดเซลล์สืบพันธุ์เกิดจากการแบ่งเซลล์แบบไมโอซิส (meiosis) หรือไมโทซิส (mitosis) ขึ้นอยู่กับวงจรชีวิตของสิ่งมีชีวิตนั้นๆ

**การเกิดเซลล์สืบพันธุ์ในสัตว์**
แผนภาพแสดงการแบ่งตัวของเซลล์แม่จนได้เซลล์สืบพันธุ์
สัตว์ประเภทต่างๆ จะสร้างเซลล์สืบพันธุ์โดยตรงด้วยการแบ่งเซลล์แบบไมโอซิสด้วยอวัยวะที่เรียกว่าต่อมบ่งเพศ (gonad) สัตว์สปีชีส์หนึ่งๆ ที่ขยายพันธุ์แบบอาศัยเพศมีรูปแบบการสร้างเซลล์สืบพันธุ์ที่แตกต่างกันออกไปดังนี้- ในเพศผู้เรียกว่า การสร้างสเปิร์ม (spermatogenesis) เกิดขึ้นที่อัณฑะ- ในเพศเมียเรียกว่า การสร้างไข่ (oogenesis) เกิดขึ้นที่รังไข่
ถึงแม้ใช้อวัยวะที่แตกต่างกันแต่กระบวนการนั้นยังมีรูปแบบที่เหมือนกัน กล่าวคือ เซลล์ตั้งต้นจะเรียกว่าแกมีโทโกเนียม (gametogonium) จะแบ่งตัวแบบไมโทซิสเข้าสู่ช่วงแกมีโทไซต์ระยะแรก (primary gametocyte) และแบ่งตัวแบบไมโอซิสเข้าสู่แกมีโทไซต์ระยะที่สอง (secondary gametocyte) แล้วแบ่งเซลล์แบบไมโอซิสอีกครั้งจนได้แกมีทิด (gametid) จำนวน 4 เซลล์ต่อเซลล์แม่ 1 เซลล์ สุดท้ายแกมีทิดจะเจริญไปเป็นสเปิร์มหรือไข่ ซึ่งเป็นแกมีต (gamete) ในขั้นตอนสุดท้าย พอสรุปได้ดังนี้
 * สมมติให้เป็นจำนวนโครโมโซมของมนุษย์ ซึ่งมี 23 คู่
หมวดหมู่:ชีววิทยาการเจริญ
หมวดหมู่:ระบบสืบพันธุ์
หมวดหมู่:เซลล์สืบพันธุ์
แม่แบบ:เหตุการณ์ปัจจุบัน/2550 พฤศจิกายน 20

* ศาลเนเธอร์แลนด์ ระงับคำสั่งของเทศบาลกรุงอัมสเตอร์ดัมที่ให้โค่นค้นเกาลัดอายุกว่า 150 ปี  . ที่ถูกกล่าวถึงในบันทึกของแอนน์ แฟรงค์  (BBC) - การจราจรในกรุงปารีสเป็นอัมพาต หลังสหภาพแรงงานขนส่งมวลชนทั้งรถไฟ รถประจำทาง และรถไฟใต้ดิน นัดหยุดงานประท้วง  (BBC)
}
แม่แบบ:เหตุการณ์ปัจจุบัน/2550 พฤศจิกายน 19

* จำนวนผู้เสียชีวิตจากพายุไซโคลนถล่มชายฝั่งบังคลาเทศพุ่งขึ้นถึง 3,000 คน  (CNN)- กระทรวงยุติธรรมของเนเธอร์แลนด์ บล็อกวิกิพีเดียชั่วคราวเพื่อทำการสืบสวน หลังจากพบว่าบทความจำนวนมากเขียนโดยคอมพิวเตอร์ที่ใช้ในหน่วยงาน  (AP)- หน่วยงานกำกับดูแลภาคธุรกิจของอินโดนีเซีย ตัดสินว่าการเข้าถือหุ้นบริษัทโทรศัพท์มือถืออันดับ 1 และ 2 โดยเทมาเส็ก ผิดกฎหมายต่อต้านการผูกขาดของอินโนเซีย  (เทเลกราฟ) 
}
แม่แบบ:เหตุการณ์ปัจจุบัน/2550 พฤศจิกายน 18

* รัฐบาลบังคลาเทศเปิดเผยว่า พายุไซโคลนซิดร์ ซึ่งพัดเข้าชายฝั่งเมื่อวันที่ 15 พ.ย. ทำให้มีผู้เสียชีวิตไม่ต่ำกว่า 2,000 คน และผู้บาดเจ็บ 15,000 คน  (CNN)
}
ขจรศักดิ์ รัตนนิสสัย

ขจรศักดิ์ รัตนนิสสัย จอน มีชื่อเสียงจากการแสดงนำในภาพยนตร์เรื่อง "รักแรกอุ้ม" ในปี พ.ศ. 2531 และ "พริกขี้หนูกับหมูแฮม" ในปี พ.ศ. 2532 จากนั้นในปี พ.ศ. 2534 ได้แสดงในบท ตวง ในภาพยนตร์ฟิล์มนัวร์เรื่องแรกของวงการภาพยนตร์ไทย คือ กะโหลกบางตายช้า กะโหลกหนาตายก่อน ประกบคู่กับ สุรศักดิ์ วงษ์ไทย และ อังคณา ทิมดี
จากนั้นในปี พ.ศ. 2536 ด้วยท่าทีที่ยียวน ชอบหลิ่วตาและทำปากเบ้เหมือนโรเบิร์ต มิตชั่ม ดาราฮอลลีวู้ด ขจรศักดิ์จึงได้ออกอัลบั้มเพลงในสังกัดแกรมมี่ในมาดกวน ๆ ในชื่อชุด "สงวนลิขสิทธิ์" มีเพลงที่ฮิตและได้รับความนิยมมาจนปัจจุบัน คือ "อย่าคิดมาก", "ใครไม่เกี่ยวก็ถอยไป", "พ่อ" เป็นต้น
หลังจากนั้น บทบาทในวงการบันเทิงของขจรศักดิ์ก็ได้ห่างหายไป จนปัจจุบัน ได้รับบทเป็นตัวประกอบในภาพยนตร์บางเรื่องบ้าง เช่น เสือ โจรพันธุ์เสือ ในปี พ.ศ. 2541, 102 ปิดกรุงเทพปล้น ในปี พ.ศ. 2547, รักสยามเท่าฟ้า ในปี พ.ศ. 2551 เป็นต้น

**ผลงานเพลง**
 สงวนลิขสิทธิ์ (2 ตุลาคม 2536)

**อัลบั้มพิเศษ**
 Rock Zone (8 พฤษภาคม 2538)

**ผลงานการแสดง**

**ภาพยนตร์**
 รักแรกอุ้ม (2531) - หนุ่มสาวคู่หนึ่ง- 2482 นักโทษประหาร (2531)- พริกขี้หนูกับหมูแฮม (2532) - จอน- ไอ้คุณผี (2534) - ดร. ลออ หมอผี- กะโหลกบางตายช้า กะโหลกหนาตายก่อน (2534) - ตวง- อนึ่ง คิดถึงพอสังเขป (2535) (รับเชิญ)- เสือ โจรพันธุ์เสือ (2541) - นิวัฒน์- แตก 4 รักโลภ โกรธ เลว (2542) - แจ็ค- ดอกไม้ในทางปืน (2542) - มือปืนดอกไม้จันทร์- ยุวชนทหาร เปิดเทอมไปรบ (2543) - สิบเอกสำราญ- ชื่อชอบชวนหาเรื่อง (2546) (รับเชิญ)- 102 ปิดกรุงเทพปล้น (2547) - เสธ- ลาง-หลอก-หลอน (2549) - วิทย์- รักสยามเท่าฟ้า (2551) - หลวงกาจ- ๔๐๐ นักรบ ขุนรองปลัดชู (2561) - พระยารัตนาธิเบศร์- Where We Belong ที่ตรงนั้น มีฉันหรือเปล่า (2562) - พ่อของซู

**ละครโทรทัศน์**

**มิวสิกวิดีโอ**
 ลงเอย อัสนี-วสันต์- เราสามคน อิทธิ พลางกูร- รอยร้าว อิทธิ พลางกูร- ไม่ต้องการเห็นบางคน (ที่ไม่รักกัน) ตู่ นันทิดา แก้วบัวสาย- ตัดสินใจ เสาวลักษณ์ ลีละบุตร

**โฆษณา**
 ไบร์สครีมเจล

**อ้างอิง**
 00588- 01412-  ขจรศักดิ์ รัตนนิสัย จอน ประวัติ ที่เว็บ Nangdee.com
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:ศิลปินสังกัดจีเอ็มเอ็ม แกรมมี่
ไอเอ็มไอ ทาวอร์ ทาร์ 21

ทาวอร์ ทาร์ 21 (IMI Tavor TAR-21) เป็นปืนเล็กยาวรุ่นใหม่ของอิสราเอล ออกแบบตั้งแต่ พ.ศ. 2534 เริ่มทดสอบตั้งแต่ พ.ศ. 2542–2543 และเริ่มประจำการตั้งแต่ พ.ศ. 2545 ในกองทัพโคลัมเบีย, คอสตาริกา, จอร์เจีย, กัวเตมาลา, อิสราเอล, อินเดีย และโปรตุเกส
ชื่อ TAR-21 ย่อมาจาก "Tavor Assault Rifle - 21st Century" หมายความว่า เป็นปืนเล็กยาวของศตวรรษที่ 21

**ประจำการ**

**ไทย**
กองทัพบกไทยได้ทำสัญญาสั่งซื้อ ทาวอร์ ทาร์ 21 เข้าประจำการ จำนวน 15,000 กระบอก ในปี พ.ศ. 2550–2552 และเข้าประจำการในชื่อว่า"ปืนเล็กยาว แบบ 50 (ปลย. 50)" โดยเข้าประจำการในกรมทหารราบที่ 31 รักษาพระองค์ โดยปัจจุบันกองทัพบกมีไอเอ็มไอ ทาวอร์ ทาร์ 21 มีทั้งหมด 4 แบบ คือ
# ทาร์ 21 (TAR-21)
# เอ็มทาร์ 21 (MTAR-21)
# ซีทาร์ 21 (CTAR-21)
# เอสทาร์ 21 (STAR-21)
ปัจจุบัน กองทัพบกไทยมี ปลย.50 หรือทาวอร์ เข้าประจำการทั้งหมด 73,000 กระบอกเพื่อทดแทนปืนเอ็ม 16 เอ 1 ยอดการจัดหาทั้งหมด 106,203 กระบอก จากนั้นกองทัพเรือก็ได้จัดหา ปลย.50 รุ่น X95 เข้าประจำการหน่วยบัญชาการนาวิกโยธิน

**การออกแบบ**
ทาวอร์ ทาร์-21 ถูกดีไซน์ให้เห็นถึงการใช้งานง่ายมีน้ำหนักที่ไม่หนักมาก สามารถถือได้ด้วยมือข้างเดียว รวมถึงการเล็ง ซึ่งในการเล็งเป้านั้น จะมีกล้องสำหรับเล็ง โดยมีจุดอยู่ในลำกล้อง เมื่อจะยิงก็ให้จุดที่อยู่ใน กล้อง ให้ตรงกับจุดที่ยิง ก็จะตรงพอดี ที่สำคัญ ปืนจะมีสองแบบ คือสำหรับคนถนัดซ้าย กับคนถนัดขวา ก็มีที่ขึ้นลำที่ต่างกันไป ด้านแมกกาซีนที่ใช้ใส่กระสุนก็จะเหมือน เอ็ม 16 ทั่วไป

**แหล่งข้อมูลอื่น**
 อาวุธปืนประจำกาย Tavor TAR-21 date=2009-04-13 - กองทัพเสนอครม.ซื้อปืนอีกเกือบพันล้าน (TARVO รุ่น TAR-21) date=2007-10-13 - Israel Weapon Industries (I.W.I.): TAVOR T.A.R 21 5.56 mm date=2010-09-27 - Israel Weapon Industries (I.W.I.): Micro TAVOR M.T.A.R 21 5.56 mm / 9 X 19 mm date=2016-07-25 - Tavor Israeli Weapons: The TAR-21 Tavor assault rifle- Tavor-2 date=2009-02-14  : Tavor-2 Advanced Assault rifle and  Micro-Tavor date=2009-12-31 - Modern Firearms date=2016-11-12 - Arms World- Israel's Infantry 2000 program date=2010-01-05 - Multi-Purpose munitions for the Tavor date=2009-02-07 - Tavor Program Update date=2009-02-16 
หมวดหมู่:ปืนเล็กยาวจู่โจม
แกมีโทโกเนียม

แกมีโทโกเนียม (gametogonium, พหูพจน์: gametogonia) หมายถึงเซลล์สืบพันธุ์ในระยะที่กำลังจะแบ่งตัวเป็นแกมีโทไซต์ (gametocyte) หรือเซลล์แม่ ในกระบวนการของการเกิดเซลล์สืบพันธุ์ (gametogenesis) แกมีโทโกเนียมในเพศผู้จะเรียกว่าสเปอร์มาโทโกเนียม (spermatogonium) ส่วนในเพศเมียจะเรียกว่าโอโอโกเนียม (oogonium)
หมวดหมู่:เซลล์สืบพันธุ์
แม่แบบ:เหตุการณ์ปัจจุบัน/2550 พฤศจิกายน 22

* ปากีสถานถูกระงับการเป็นประเทศสมาชิกเครือจักรภพอังกฤษ เนื่องความวุ่นวายทางการเมือง  (BBC)
}
แกมีโทไซต์

แกมีโทไฟต์อยู่ในแถวแรกและแถวที่สอง
แกมีโทไซต์ (gametocyte) หมายถึงเซลล์สืบพันธุ์ที่แบ่งตัวแบบไมโทซิสแล้วได้แกมีโทไซต์อื่น หรือแบ่งตัวแบบไมโอซิสแล้วได้เป็นแกมีทิด (gametid) ในกระบวนการการเกิดเซลล์สืบพันธุ์ (gametogenesis) แกมีโทไซต์ในเพศผู้เรียกว่าสเปอร์มาโทไซต์ (spermatocyte) ส่วนในเพศเมียเรียกว่าโอโอไซต์ (oocyte) 
หมวดหมู่:เซลล์สืบพันธุ์
แกมีทิด

แกมีทิด (gametid) คือเซลล์สืบพันธุ์ที่เป็นผลมาจากการแบ่งตัวแบบไมโอซิสของแกมีโทไซต์ (gametocyte) ในการเกิดเซลล์สืบพันธุ์ (gametogenesis) แกมีทิดในเพศผู้เรียกว่าสเปอร์มาทิด (spermatid) ส่วนในเพศเมียเรียกว่าโอโอทิด (ootid)
หมวดหมู่:เซลล์สืบพันธุ์
เซลล์สืบพันธุ์

เซลล์สืบพันธุ์ (gamete)เป็นสิ่งสุดท้ายจากการเกิดเซลล์สืบพันธุ์ (gametogenesis) ในสิ่งมีชีวิตที่ขยายพันธุ์แบบอาศัยเพศ เซลล์จะรวมเข้ากับเซลล์สืบพันธุ์อื่นในการปฏิสนธิ จากนั้นไซโกตจึงเจริญเป็นเอ็มบริโอ (embryo) หรือตัวอ่อนของทารกนั้น แกมีตในเพศผู้เรียกว่า สเปิร์ม (sperm) ส่วนเซลล์ในเพศเมียเรียกว่า รังไข่ (ovary)เป็นที่เติบโตของเด็กในครรภ์
หมวดหมู่:พันธุศาสตร์คลาสสิก
หมวดหมู่:เซลล์สืบพันธุ์
หมวดหมู่:วิวัฒนาการ
หมวดหมู่:ระบบสืบพันธุ์
ระบบไฟฟ้าเครื่องกลจุลภาค

ระบบไฟฟ้าเครื่องกลจุลภาค (Microelectromechanical Systems ; MEMS) เป็นคำที่ใช้เรียกในประเทศสหรัฐอเมริกาและประเทศอื่นๆ ส่วนประเทศในทวีปยุโรปจะเรียกว่า ระะบบจุลภาค (Microsystems) ระบบไฟฟ้าเครื่องกลจุลภาค คือ อุปกรณ์ที่มีขนาดอยู่ในช่วงระดับไมโครเมตร (10-6 เมตร หรือ หนึ่งส่วนหนึ่งล้านเมตร) และมิลลิเมตร (10-3 หรือ หนึ่งส่วนหนึ่งพันเมตร) หรือระหว่าง 1 ไมโครเมตร และ 1 มิลลิเมตร ซึ่งรวมส่วนประกอบทางวิศวกรรมไฟฟ้าและวิศวกรรมเครื่องกลเข้าไว้ด้วยกัน โดยอุปกรณ์อาจมีความสามารถในการรับรู้ คำนวณประมวลผล ตอบสนอง ควบคุม สื่อสาร และมีแหล่งพลังงานรวมอยู่ภายในตัวเอง

**อ้างอิง**
 Gad-el-Hak, M. (2002). The MEMS handbook. Boca Raton, FL, CRC Press.- Senturia, S. D. (2001). Microsystem design. New York, NY, Springer.- Madou, M. J. (2002). Fundamentals of microfabrication : the science of miniaturization. Boca Raton, FL, CRC Press.

**ดูเพิ่ม**
 ไมโครเทคโนโลยี-  การออกแบบระบบไฟฟ้าเครื่องกลจุลภาค date=2010-03-28  บน วิกิตำรา (Wikibooks)
หมวดหมู่:ไมโครเทคโนโลยี
หมวดหมู่:วิศวกรรมไฟฟ้า
หมวดหมู่:วิศวกรรมเครื่องกล
ขนมปังขาไก่

ขนมปังขาไก่ คือขนมฝรั่งชนิดหนึ่งที่ทำมาจากแป้งสาลีและส่วนผสมอื่น ๆ แล้วปั้นเป็นแท่งแล้วนำไปอบกรอบ เป็นสีเหลือง มีรสเค็มเล็กน้อย
หมวดหมู่:อาหารว่าง
หมวดหมู่:อาหารไทย